Diari Oficial de la Generalitat Valenciana


Sumari del DOGV 3562, del 17-08-1999 (1999/6970)

RESOLUCIÓ de 14 de juliol de 1999, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General, en l'illa de Nou Centre de València.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6970


Data del document
:   14-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 14 de juliol de 1999, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General, en l'illa de Nou Centre de València. [1999/X6970]
  
Vist l'expedient relatiu a la modificació puntual del Pla General en l'illa de Nou Centre de València, i del qual resulten rellevant els següents
  
Antecedents de fet
  
Primer
  
El projecte es va sotmetre a informació pública mitjançant acord del Plenari de l'Ajuntament, en la sessió del dia 28 de novembre de 1997 i, després del pertinent període d'informació pública, en el qual es va presentar una al·legació, es va aprovar provisionalment pel mateix òrgan en data 30 d'octubre de 1998.
  
Segon
  
El projecte consta de memòria justificativa, plànols d'informació i d'ordenació.
  
Tercer
  
La modificació afecta la denominada parcel·la 6-A definida en l'estudi de detall de l'illa de Nou Centre, que va ser aprovat definitivament l'any 1978, i l'ordenació de la qual va assumir el Pla General de València, aprovat definitivament el 28.12.1988.
  
L'estudi de detall atribueix a la parcel·la una edificabilitat de 4.000 m2 per a usos d'exposició i mostres, distribuïda en dues plantes situades a partir de la cota que permeta l'accés de vehicles a les zones d'aparcaments de l'illa.
  
Quart
  
L'objecte de la modificació és concretar l'edificabilitat de la parcel·la en la planta baixa, per a poder materialitzar els accessos a l'edifici ?tant des de la via pública com des de la planta d'aparcaments generals-, així com resoldre la sustentació de l'estructura, i es destina a l'efecte una superfície que ascendeix a 757 m2.
  
Es planteja a més incrementar l'altura de cornisa de l'immoble passant de 8.10 m a 18 m ?ambdues mesures sobre la baixa-, i es genera un augment del volum que passa de 16.200 m3 a 32.000 m3 sense augmentar-se l'edificabilitat-, justificat en les específiques necessitats tècniques de l'activitat de projeccions cinematogràfiques que es pretén implantar en l'immoble.
  
Cinquè
  
La Comissió Territorial d'Urbanisme, en sessió d'11 de març de 1999, va adoptar l'acord de suspendre l'aprovació definitiva de l'expedient de referència, mentre es justificara que l'increment de volum que generava no suposava increment de l'aprofitament lucratiu privat, i si escau, justificar les mesures compensatòries derivades de l'article 55.3 de la LRAU.
  
Sisè
  
Per tal de reparar les deficiències, amb data 28 de juny de 1999 ha tingut entrada en el registre oficial de la Comissió Territorial d'Urbanisme de València la documentació complementària, que conté memòria justificativa i còpia de la memòria i pla resum de l'estudi de detall que va ordenar l'illa afectada.
  
La documentació aportada concreta que l'estudi de detall ordena un volum assignat a aquesta illa pel Pla Parcial del Polígon de Campanar aprovat l'any 1963, reconvertint aquest volum en edificabilitat mesura en m2 construïts i distribuint-la entre les parcel·les resultants, sense que de forma explícita, es tinguen en compte els usos permesos en aquestes.
  
Per una altra banda, en aquest document es justifica el compliment dels usos urbanístics previstos pel Pla Parcial, i es mesura en m2 construïts (i no en volum).
  
En un altre sentit, es fa una distribució d'usos en parcel·les sense arribar a definir-los ni detallar-los.
  
Setè
  
La Comissió Territorial d'Urbanisme de València, en data 1 de juliol de 1999, va informar favorablement l'aprovació definitiva referida a la modificació del Pla General illa de Nou Centre de València.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
A la vista de la documentació reparadora remesa, pot concloure's que la modificació proposada en la parcel·la 6A, no suposaria increment d'aprofitament, en adscriure l'estudi de detall a aquesta parcel·la una edificabilitat en m2t que es manté, i un ús d'exposició i mostres, que no resulta incompatible amb el que es pretén implantar.
  
Quart
  
D'acord amb l'article 40 de la LRAU, no s'aprecien objeccions ni impediments urbanístics legals que obstaculitzen l'aprovació definitiva d'aquest expedient.
  
Cinquè
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei 6/1994, de 15 de novembre, Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i altres de general i pertinent aplicació, resolc:
  
Aprovar definitivament la modificació puntual del Pla General, en l'illa de Nou Centre de València.
  
Aquesta resolució entrarà en vigor el mateix dia en què es publica en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.